ร้อยแล้วจ้า
....ฟ้าใส
21 ส.ค. 2554

....ฟ้าใส
 
วุ่นวายกันทั้งพรรคเชียวล่ะคุณขา...พอนายกรัฐมนตรีสุดหล่อ พ่อรวย มาดผู้ดี๊ผู้ดี อภิสิทธิ์ เวชชาชีวะ นายกรัฐมนตรี ออกมายอมรับว่า มีความเป็นไปได้สูงที่จะนำเครื่องออกสลาก 2 ตัว 3 ตัว มาจำหน่ายสลาก 6 ตัว 
ปี่กลองของโรงละครขายสลากออนไลน์ยังไม่ทันเปิดโรง บรรดาผู้ที่เกี่ยวข้องก็วิ่งกันเหงื่อตกซิก..อิๆ
“5 เสือกองสลาก” ที่ได้รับสิทธิการขายสลากบริษัทละ 1 ล้านฉบับต่อ 1 งวด ในนามบริษัท สลากมหาลาภ บริษัท ปลื้มวัธนา (ปัจจุบันชื่อใหม่เป็น แอดวานซ์ เทคโนโลยี ซิสเต็มส์) บริษัท ไดมอนด์ ล็อตโต้ ของ “เจ๊แดงปลื้มจิตต์ กนิษฐ์สุด”
และบริษัท หยาดน้ำเพชร และบริษัท บีบี เมอร์ชานท์ เป็นของ “เจ๊สะเรียง อัศววุฒิพงศ์” เดินทางเข้าพบบิ๊กๆ ในค่ายแม่ธรณีบีบมวยผม ทั้ง “บ บ” และ “พ พ” ช่วยหน่อยเต๊อะท่าน เพราะพลาดพลั้งอาจโดนยึดโควตา
มูลนิธิสำนักงานสลากฯ และคนในมหาดไทยต่างๆ วิ่งเข้าหา นาย “ก” ขออย่าเลิกสิทธิที่สำนักงานสลากฯ เคยจัดสรรให้เล้ยพ่อคุณ เพราะจำนวนที่ได้รับจัดสรรรวม 3.8 ล้านฉบับนั้น แค่กินหัวคิวแล้วปล่อยให้คนอื่นไปจำหน่ายฉบับละ 3 บาท งวดหนึ่งก็ปาเข้าไป 1012 ล้านบาทแล่ว 
ล็อกซเล่ย์ขี่เบนซ์คันโก้เทียบเคียงกับนักการเมืองหนวดงาม เพื่อขอให้จัดสรรโควตาเพิ่ม อย่าแค่สลากการกุศล 8 ล้านฉบับเท่านั้น แถมขอให้รักษาค่าต๋งตามสัญญา “0.75 สต.” ต่อรายการ คริๆ
กลิ่นที่โชยมานี้ “เกียรติ สิทธีอมร” พึงระวัง เพราะรูปแบบการออกสลากออนไลน์เลข 6 ตัว ยังไม่ทันขยับ “ราคาวิ่งไปหลายร้อยแล่ว” พี่น้องเอ๋ย...